Nr. \_\_\_\_\_\_\_\_ / \_\_\_\_\_\_\_\_

**REGULAMENT DE PREMIERE**

**Excursie tematică la De Vrije Universiteit Amsterdam, Olanda**

1. **Scopul concursului:** 
   1. Concursul de premiere are drept scop stimularea participării și implicării active a studenților în activitățile proiectului și implicit răsplătirea efortului depus de către aceștia în acest sens.
2. **Reguli generale de organizare**
   1. Concursul se adresează studenților din grupul țintă al proiectului POSDRU/161/2.1/G/137510, care au participat la toate şedinţele de consiliere şi orientare în carieră prevăzute în cadrul proiectului și care completează dosarul pentru concursul de premiere în conformitate cu cerințele impuse.
   2. Concursul are în vedere oferirea unei vizite de lucru la De Vrije Universiteit Amsterdam, Olanda, pentru 20 de studenți din grupul țintă (5 studenți nivel masterat; 5 studenți anul I, nivel licență; 5 studenți anul II, nivel licență și 5 studenți anul III, nivel licență; dumărul din fiecare categorie de studenţi puoate fi modificat in cayuri excepţionale).
3. **Desfășurarea concursului de premiere**
   1. Concursul de premiere se va derula în acord cu următoarele etape:

* Înscrierea studenților pentru concursul de premiere
* Evaluarea dosarului de concurs
* Afișarea rezultatelor preliminare pentru studenții eligibili participării în cadrul vizitei de lucru
* Interviul final
* Afișarea rezultatelor finale
  1. Concursul se va anunța către grupul țintă prin toate mijloacele posibile (pe site-ul proiectului, prin intermediul membrilor echipei de implementare), într-o manieră care să asigure accesul neîngrădit al tuturor celor interesați.
  2. Înscrierea studenților la concursul de premiere se face prin depunerea unui dosar de premiere ce conține următoarele componente:
* Cerere de înscriere la concurs
* Scrisoare de intenție
* Propunerea unui Plan de dezvoltare a Centrului de Carieră al FSPAC
  1. Scrisoarea de intenție trebuie să abordeze următoarele aspecte:
* motivelor pentru care studentul consideră că este potrivit să participe în cadrul vizitei de studiu la Centrul de Carieră al De Vrije Universiteit Amsterdam, Olanda,
* rezultate remarcabile ce pot avea legătură cu activității Centrului de Carieră,
* abilităților, competențelor, intereselor dezvoltate care se pliază pe activitățile desfășurate de către centrul de carieră,
* modalități prin care studentul consideră că poate contribui la dezvoltarea Centrului de Carieră al FSPAC
  1. Criterii de evaluare a scrisorii de intenție
* Coerența și realismul cu care sunt prezentate motivele participării în cadrul vizitei de studiu
* Concordanța dintre abilitățile, competențele, interesele, rezultatele remarcabile ale studentului raportat la activitățile specifice Centrului de Carieră
* Realismul și aplicabilitatea practică a propunerilor/ideilor oferite în ceea ce privește potențiala contribuție a studentului la dezvoltarea Centrului de Carieră
  1. Propunerea unui Plan de dezvoltare al Centrului de Carieră al FSPAC trebuie conceput sub forma unui plan de marketing, care să vizeze atât aspecte cu privire la activități unui centru de carieră pe una sau pe toate direcțiile sale de acțiune (consiliere vocațională, relația cu mediul de afaceri, alumni) cât și acoperirea cu resurse umane și financiare.
  2. Criterii de evaluare a propunerilor de Plan de dezvoltare al Centrului de Carieră al FSPAC.
* Cunoașterea direcțiilor de acțiune/activitate ale centrelor de carieră
* Fundamentarea propunerii pe o potențială analiză de nevoi sau în baza unor surse bibliografice
* Originalitatea ideilor de îmbunătățire/dezvoltare a activităților specifice centrelor de carieră din cadrul universităților
* Coerența, realismul și aplicabilitatea propunerilor/ideilor
  1. Dosarele de concurs vor fi evaluate de către o comisie, desemnată în acest scop prin decizie de numire de către managerul de proiect.
  2. Evaluarea dosarului, considerată o etapa preliminară, se va finaliza prin acordarea unei note (cu două zecimale) alcătuită din mai multe componente, cu următoare pondere fiecare:
* 30% notă acordată pentru documentele din cadrul dosarului de consiliere (calitate CV, Plan de carieră), plecând de la sugestiile pe care studenții le-au primit din partea persoanelor specializate cu care au realizat ședințele de consiliere vocațională în cadrul proiectului.
* 20% notă acordată studentului pentru modul de elaborare a scrisorii de intenție, concizie, coerență, originalitate, realism.
* 50% notă acordată studentului pentru modul de concepere a propunerii de plan de dezvoltare al Centrului de Carieră al FSPAC din prisma coerenței, originalității și realismului.

Criterii de departajare în cazul mediilor egale:

* Media generală obținută în anul universitar precedent, în cazul studenților nivel licență, înmatriculați în anul II și III,
* Media generală obținută pe semestrul I în cazul studenților din anul I nivel licență și masterat.
  1. Afișarea rezultatelor preliminare

După evaluarea dosarelor, vor fi anunțați studenții eligibili (primii 10 din fiecare categorie vizată, nivel licență anul I,II și III, și nivel masterat) și rezultatele obținute de către toți cei înscriși la concurs.

* 1. Depunerea contestațiilor

Contestațiile vor fi depuse la secretariatul proiectului în termen de 48 de ore de la data afișării rezultatelor, urmând a fi soluționate de comisia de evaluare (a cărei componență va fi stabilită de către echipa de management a proiectului)

* 1. Interviul final,

Este realizat pentru cei 40 de studenți considerați eligibili vizitei de lucru la De Vrije Universiteit Amsterdam, Olanda, în fața unei comisiei desemnate în acest scop de către managerul de proiect, prin decizie de numire. Interviul va viza următoarele aspecte de discuție:

* Motivația de a participa în cadrul excursiei tematice
* Aspectele prin care studentul se recomandă pentru o astfel de experiență
* Discuții asupra propunerii și potențiale modalități de punere în practică a ideilor.
  1. Criterii de evaluare a prestației în cadrul interviului de selecție realizat cu echipa de specialiști:
* 10% pondere din notă. Abordarea pozitivă și constructivă a interviului
* 10% pondere din notă. Modalitatea de pregătire pentru interviu (pregătirea potențialelor răspunsuri)
* 30% pondere din notă. Spontaneitatea în oferirea răspunsurilor și calitatea acestora, în cadrul interviului de selecție
* 50% pondere din notă. Coerența, realismul, originalitatea și aplicabilitatea propunerilor/ideilor din cadrul Planului de dezvoltare al Centrului de Carieră al FSPAC.
  1. Afișarea rezultatelor

După realizarea interviului de selecție, rezultatele vor fi postate pe site-ul proiectului.

* 1. Depunerea contestațiilor

Contestațiile vor fi depuse la secretariatul proiectului în termen de 48 de ore de la data afișării rezultatelor, urmând a fi soluționate de comisia de evaluare (a cărei componență va fi stabilită de către echipa de management a proiectului).

* 1. Afișarea rezultatelor finale

După rezolvarea contestațiilor, rezultatele finale și listele nominale cu studenții premiați vor fi publicate pe site-ul proiectului.

1. **Acordarea premiilor**
   1. Se vor acorda 20 de premii, câte 5 premii pentru fiecare nivel de studiu, după cum urmează:

* 5 premii anul I, nivel licență
* 5 premii anul II, nivel licență
* 5 premii anul III, nivel licență
* 5 premii, nivel masterat

4.2. Numarul de premii pe fiecare nivel de studiu poate fi modificat in situaţii excepţionale din prisma prestaţiei studenţilor.

* 1. Premiile oferite studenților constau în acoperirea tuturor costurilor de transport, cazare și vizită, la Centrului de Carieră - De Vrije Universiteit Amsterdam, Olanda.

1. **Clauze finale**
   1. Premiile vor fi plătite de către beneficiarul proiectului, Universitatea Babeș-Bolyai, Cluj-Napoca, în momentul existenței disponibilităților în conturile proiectului și ținând cont de prevederile interne referitoare la aceste aspecte.
   2. Prezentul regulament va fi aplicat în cadrul proiectului cu titlul *Consiliere profesională, stagii de practică şi întreprindere simulată: o şansă în plus în găsirea unui loc de muncă pentru studenţii de la specializările administraţie publică şi comunicare, relaţii publice şi publicitate* și va fi modificat de către persoanele desemnate ori de câte ori se va considera necesar.

Comisia:

Lector. univ. Dr. Claudia Crisan

Lector univ. Dr. Anişoara Pavelea

Psiholog Andreea Călin

Avizat,

Manager de proiect,

Prof. univ. dr. Sorin Dan Şandor